**LIIKLUSREGISTRI ANDMETELE JUURDEPÄÄSU LEPING nr** **3.2-5/25/632-1**

**Transpordiamet**, registrikoodiga 70001490, asukohaga Valge 4/1, 11413 Tallinn
(edaspidi **valdaja**), mida esindab volituse alusel Transpordiameti liiklusteenistuse sõidukite registriosakonna juhataja Märten Surva,

ja

**Julianus Inkasso OÜ**, registrikoodiga 10686553, asukohaga Toompuiestee 35, 10149 Tallinn
(edaspidi **kasutaja**), mida esindab juhatuse liige Merle Laurimäe (edaspidi eraldi **pool** või koos **pooled**),

võttes muu hulgas aluseks:

* liiklusseaduse (edaspidi **LS**), eelkõige selle § 184 lõike 4;
* Vabariigi Valitsuse 16.06.2011 määruse nr 75 „Liiklusregistri pidamise põhimäärus“;
* Vabariigi Valitsuse 23.09.2016 määruse nr 105 „Infosüsteemide andmevahetuskiht“;
* majandus- ja kommunikatsiooniministri 21.06.2011 määruse nr 46 „Liiklusregistri elektroonsetele andmetele juurdepääsu kord“;
* isikuandmete kaitse seaduse (edaspidi **IKS**);
* Euroopa Parlamendi ja Nõukogu määruse nr 2016/679 „Isikuandmete kaitse üldmäärus“ (edaspidi **IKÜM**);

sõlmisid käesoleva liiklusregistri andmetele juurdepääsu lepingu (edaspidi **leping**) alljärgnevatel tingimustel:

1. **LEPINGU ESE**
	1. Lepingu esemeks on kasutajale tema põhjendatud õigustatud huvi alusel juurdepääsu võimaldamine liiklusregistri andmetele vastavalt lepingu lisale 1 „Andmete loetelu“ (edaspidi **andmed**) infosüsteemide andmevahetuskihi (X-tee) kaudu (edaspidi **teenus**).
	2. Kasutajal on õigus töödelda andmeid seoses Eesti Vabariigi, Soome Vabariigi vm Euroopa Liidu liikmesriigi territooriumil parkimistingimuste rikkumise juhtumiga seonduva sissenõutavaks muutunud nõude esitamisega mootorsõiduki
	(edaspidi **sõiduk**) omanikule või juhul, kui sõidukile on liiklusregistrisse kantud vastutav kasutaja, vastutavale kasutajale.
	3. Kasutaja esitab infosüsteemide andmevahetuskihi (X-tee) kaudu päringu konkreetse sõiduki kohta, märkides sisendina sõiduki registreerimisnumbri ja parkimistingimuste rikkumise aja (kuupäev ja kellaaeg sekundi täpsusega).
	4. Teenus väljastab sõiduki omaniku või vastutava kasutaja isiku- või registrikoodi (edaspidi **andmekomplekt**) kuni kolm (3) aastat tagasi parkimistingimuste rikkumise hetkest, kui parkimistingimuste rikkumine toimus Eesti Vabariigi territooriumil.
	5. Teenus väljastab sõiduki omaniku või vastutava kasutaja isiku- või registrikoodi (edaspidi **andmekomplekt**) kuni kümme (10) aastat tagasi parkimistingimuste rikkumise hetkest kui parkimistingimuste rikkumine toimus muus Euroopa Liidu liikmesriigi territooriumil.
	6. Kasutaja kinnitab, et ta on põhjalikult tutvunud lepingu ja selle lisade ning kõigi lepingus viidatud õigusaktide, valdaja teenuse kirjelduste ja juhendite ning muude dokumentidega, ja neist aru saanud.
	7. Kasutaja on esitanud põhjendatud huvi analüüsi lepingu sõlmimiseks.
	8. Kasutaja kinnitab lepingu allkirjastamisega, et andmeid töödeldakse üksnes lepingus märgitud eesmärgil, määratletud ja õiguspäraste eesmärkide saavutamiseks ning kooskõlas õigusaktidega.
2. **LEPINGU MAKSUMUS JA TASUMINE**
	1. Tasu ühe andmekomplekti eest on **0,20 eurot** (edaspidi **tasu**), millele lisandub seaduses ettenähtud juhtudel ja ulatuses käibemaks. Tasu ühe andmekomplekti eest alates 01.01.2026 on **0,4 eurot** (edaspidi **tasu**), millele lisandub seaduses ettenähtud juhtudel ja ulatuses käibemaks.
	2. Tasumine toimub üks (1) kord kuus valdaja poolt esitatud arve alusel ja sellel märgitud tähtaja jooksul. Arve tasumisel tuleb muuhulgas märkida arvel näidatud viitenumber.
	3. Valdajal on õigus ühepoolselt üks (1) kord aastas tasu suurendada kuni kümne (10)
	%-i võrra, arvestades lepingu punktis 7.2. sätestatut.
	4. Arve tuleb esitada valdaja poolt masintöödeldaval kujul e-arvena, mis vastab Rahandusministri 11.04.2017 määrusele nr 24 „Masintöödeldava algdokumendi juhendi kehtestamine“. Arve loetakse laekunuks selle kasutaja arvete halduskeskkonda laekumise kuupäevast. Mitteresidentidele tuleb pdf-formaadis arve saata kasutaja kontaktisiku meiliaadressile või edastada see e-arvena rahvusvahelise Peppol süsteemi kaudu. Arvele tuleb märkida kontaktisiku nimi ja lepingu number.
3. **POOLTE KOHUSTUSED**
	1. **Valdaja kohustub:**
		1. tagama lepingu lisas 1 toodud andmete edastamise kasutajale, kusjuures valdaja ei võta endale kohustust teenuse töös esineva rikke või tõrke (edaspidi **intsident**) lahendamiseks kindlaksmääratud aja jooksul;
		2. lahendama intsidente mõistliku aja jooksul;
		3. vajadusel andma selgitusi kasutajale lepingu eseme kohta;
	2. **Kasutaja kohustub:**
		1. vastama lepingu lisas 3 sätestatud tingimustele ja täitma lepingu lisas 3 nimetatud eeldusi, samuti õigusaktide ja lepingu tingimusi;
		2. töötlema lepingu alusel saadud andmeid üksnes ulatuses, mis on talle vajalikud ainult lepingus sätestatud ülesannete täitmiseks ning eesmärgil, mis ei lähe vastuollu LS-s ja selle alusel kehtestatud õigusaktides ega muudes õigusaktides, sealhulgas IKS-s ja IKÜM-s, sätestatuga;
		3. mitte andmeid säilitama, välja arvatud juhul, kui seaduse või käesoleva lepinguga on sätestatud teisiti;
		4. andmeid mitte edastama ega muul viisil üle andma kolmandatele isikutele, välja arvatud seaduses sätestatud juhtudel. Andmeid võib valdaja nõusolekul edastada advokaadile, IT- või postiteenuse või muu sarnase teenuse osutajale lepingus märgitud eesmärgi saavutamiseks, tagades andmete konfidentsiaalsuse kokkuleppega kasutaja ja advokaadi või vastava teenuse osutaja vahel;
		5. tagama organisatsiooniliste, füüsiliste ja infotehnoloogiliste turvameetmetega teenuse õiguspärase kasutamise;
		6. teavitama viivitamatult intsidendist Valdaja esindajat ning Transpordiameti e-posti aadressile itabi@transpordiamet.ee;
		7. teatama valdajale viivitamatult andmete kolmandatele isikutele või avalikkusele teatavaks saamisest, infotehnoloogia vargusest ja muudest asjaoludest, mis võivad kaasa tuua andmete kasutamise selleks õigust mitteomavate isikute poolt;
		8. tasuma teenuse eest vastavalt lepingule.
4. **JÄRELEVALVE JA VASTUTUS**
	1. Valdajal on igal ajal õigus kontrollida andmete töötlemise seaduslikkust ja lepingu tingimustele vastavust kasutaja poolt. Selleks esitab valdaja kasutajale vähemalt kirjalikku taasesitamist võimaldavas vormis järelepärimise, millele kasutaja peab sisuliselt vastama viie (5) tööpäeva jooksul, kui pooled ei lepi kokku pikemas ajas.
	2. Koos vastusega kohustub kasutaja edastama valdajale muu hulgas järgmised andmed:
		1. jpg-formaadis originaalfoto sõidukist, millelt sõiduk ja selle registreerimismärk on selgelt tuvastatav ja mille metaandmetes kajastub vähemalt foto tegemise täpne aeg sekundi täpsusega ja võimalusel geomärgis vähemalt pikkus- ja laiuskraadiga (GPS koordinaadid);
		2. vajadusel muud asjas tähtsust omavad tõendid, mille esitamist valdaja nõuab.
	3. Kasutaja kohustub võimaldama valdajale järelevalve teostamiseks parkimistingimuste rikkumisest tulenevate nõuete menetlemise andmekogule pideva juurdepääsu, tehes valdaja kolmele töötajale kasutajakontod.

**4.3.1.** Kasutaja kohustub alates järelevalve teostamise teate saamisest hiljemalt järgmisel tööpäeval tagama punktis 4.3 käsitletud andmekogus andmetele juurdepääsu.

* 1. Kasutaja on teadlik, et endale lepinguga võetud kohustuste, samuti andmete, sealhulgas võimalike seadusest tulenevate isikuandmete töötlemise nõuete rikkumise, mittetäitmise või mittekohase täitmise korral on ta kohustatud kolmandatele isikutele või valdajale hüvitama oma tegevuse või tegevusetusega tekitatud kahju täies ulatuses. Kui kasutaja rikub seadusest või lepingust tulenevaid andmete töötlemise nõudeid, vastutab ta rikkumise eest lepingu ja õigusaktidega, sealhulgas IKS ja IKÜM sätestatud korras.
	2. Lisaks kahju hüvitamise kohustusele kohustub kasutaja valdaja nõudmisel tasuma lepingu mittetäitmisel või mittekohasel täitmisel valdajale leppetrahvi kuni viis tuhat (5 000) eurot iga rikkumise eest, mis seondub andmete töötlemise nõuete rikkumisega. Kasutaja on teadlik, et IKÜM-is sätestatud trahvi määr isikuandmete töötlemise nõuete rikkumise eest võib olla kuni kakskümmend miljonit (20 000 000) eurot või ettevõtja puhul kuni neli (4) %-i tema eelneva majandusaasta ülemaailmsest aastasest kogukäibest, olenevalt sellest, kumb summa on suurem. Kui kasutaja ületab lepingu punktis 4.1. sätestatud tähtaega, on valdajal õigus nõuda leppetrahvi kakssada (200) eurot iga tähtaega ületanud päeva eest.
	3. Pooled on kokku leppinud, et kasutaja kohustub omal kulul esindama valdajat valdaja soovi korral lepinguga seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud, kui vaidluse põhjustas kasutaja tegevus või tegevusetus või oli kasutajast muul viisil tingitud.
1. **LEPINGU DOKUMENDID**
	1. Lepingu dokumendid koosnevad lepingust ja lepingu lisadest.
	2. Lepingu sõlmimisel kuulub selle juurde 3 lisa.
	3. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, eeskirjadest ja standarditest ning vajadusel muudest vastava valdkonna tehnilistest dokumentidest.
2. **POOLTEVAHELISED TEATED**
	1. Pooltevahelised lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
	2. Teade loetakse teise poole poolt kättesaaduks:
		1. teate edastamisele järgneval tööpäeval, kui teade on edastatud teisele poolele
		e-posti teel;
		2. alates postitamise päevast kolme (3) tööpäeva jooksul, kui teade on saadetud postiasutuse poolt tähitud kirjaga teise poole poolt näidatud aadressil.
	3. Informatsioonilist teadet võib edastada telefoni teel.
3. **LEPINGU MUUTMINE JA VÕIMALIKE VAIDLUSTE LAHENDAMINE**
	1. Lepingut võib muuta poolte kokkuleppel. Lepingu muudatused, mis ei ole vormistatud lepinguga samas vormis, on tühised, kui lepingust ei tulene teisiti. Lepingu muudatused tuleb vormistada lepingu lisana. Lepingu muudatused jõustuvad pärast poolte poolt allkirjastamist või muul lepingus sätestatud juhul.
	2. Valdaja võib lepingut muuta ühepoolselt lepingus sätestatud juhtudel, samuti juhul, kui see on vajalik tulenevalt õigusakti sätte muutumisest või kui on vajalik teenuse muutmine. Lepingu ühepoolsest muutmisest kohustub valdaja kasutajat ette teavitama vähemalt kolmkümmend (30) päeva. Juhul, kui kasutaja lepingu muutmisega ei nõustu, võib ta nimetatud teate saamisest arvates kolmekümne (30) päeva jooksul lepingu korraliselt üles öelda. Kui kasutaja valdaja poolt esitatud lepingu ühepoolse muutmise teatele ei vasta, loetakse ta lepingu muutmisega nõustunuks. Sellisel juhul jõustub muudatus kolmekümne (30) päeva pärast valdaja poolt kasutajale käesolevas punktis nimetatud teate saatmist.
	3. Pooled kohustuvad rakendama kõiki kohaseid meetmeid, et lahendada lepingust tulenevad vaidlusküsimused läbirääkimiste teel, mitte kahjustades seejuures poolte lepingust ja seadusest tulenevaid õigusi ega huve. Kui kokkulepet nimetatud viisil ei saavutata, lahendatakse kõik lepingust tulenevad vaidlused Eesti Vabariigi õigusaktide kohaselt valdaja asukohajärgses kohtus, kui pooled ei lepi kokku teisiti.
4. **LEPINGU KEHTIVUS**
	1. Leping jõustub 01.06.2025.
	2. Leping on sõlmitud tähtajaga kolm (3) aastat. Nimetatud tähtaeg hakkab kulgema lepingu jõustumisest.
	3. Juhul, kui vähemalt üks (1) kuu enne lepingu punktis 8.2. nimetatud tähtaja saabumist ei esita kasutaja taotlust ja põhjendatud huvi analüüsi lepingu pikendamiseks, siis leping lõpeb.
	4. Poolel on õigus leping erakorraliselt sellest etteteatamata üles öelda mõjuval põhjusel, eelkõige juhul, kui teine pool rikub oluliselt lepingut. Oluliseks lepingu rikkumiseks loetakse muu hulgas, kuid mitte ainult lepingu tingimuse korduv rikkumine, samuti kasutaja poolt lepingu punktis 3.2. ja 4.1. nimetatud kohustuse rikkumine
	(sh ühekordne andmete töötlemise nõuete rikkumine).
	5. Pooltel on õigus leping igal ajal korraliselt üles öelda, teatades sellest teisele poolele vähemalt kolmkümmend (30) päeva ette.
	6. Kui mõni lepingu punkt osutub tulevikus täielikult või osaliselt kehtetuks või mittetäidetavaks, jääb leping muus osas kehtivaks.
	7. Lepingu kohta käivate õigusaktide muutumisel muudetakse vajaduse korral ka lepingut ja selle lisasid.
	8. Lepingust tulenevad kasutaja kohustused on kehtivad täies ulatuses iga kasutaja töötaja või muu isiku suhtes, kelle eest kasutaja vastutab, samuti kasutaja iga õigusjärglase suhtes, ning kõik lepingust tulenevad valdaja kohustused on kehtivad täies ulatuses iga valdaja õigusjärglase suhtes. Õigusjärgluse korral tehakse lepingusse vastavad muudatused, kui pool seda nõuab.
5. **MUUD TINGIMUSED**
	1. Leping allkirjastatakse poolte poolt digitaalselt.
	2. Pooltevaheline asjaajamiskeel on eesti keel.
	3. Kõigis küsimustes, mis ei ole reguleeritud lepinguga, juhinduvad pooled Eesti Vabariigi õigusaktidest.
	4. Poolte esindajad kinnitavad, et neil on kõik õigused ja volitused sõlmida leping esindatava nimel ning nad ei tea ühtegi takistust lepinguga võetud ja selles sätestatud kohustuste täitmiseks.
	5. Pooled kohustuvad rakendama kõiki kohaseid meetmeid, et lahendada Lepingust tulenevad vaidlusküsimused läbirääkimiste teel, mitte kahjustades seejuures Poolte Lepingust ja seadusest tulenevaid õigusi ega huve. Kui kokkulepet nimetatud viisil ei saavutata, lahendatakse kõik Lepingust tulenevad vaidlused Eesti Vabariigi õigusaktide kohaselt Harju Maakohtus, kui pooled ei lepi kokku teisiti.
6. **KONFIDENTSIAALSUS**
	1. Lepingu sisu on avalik teave.
	2. Lepingu täitmisega seonduvad asjaolud, sealhulgas andmed on juurdepääsupiiranguga teave ja seda ei ole pooltel õigust avaldada kolmandatele isikutele ilma teise poole kirjaliku nõusolekuta.
	3. Pooled ei avalda teavet, mis on ühe poole poolt tunnistatud konfidentsiaalseks, lepinguvälistele isikutele. Kumbki pool ei kasuta konfidentsiaalset teavet muul põhjusel kui lepingust tuleneva kohustuse täitmiseks, välja arvatud juhul, kui pooled on kirjalikult kokku leppinud teisiti või avalikustamise nõue tuleneb õigusaktist või kohtu antud korraldusest.
	4. Juhul, kui pool peab teatud lepingu alusel vahetatavat teavet konfidentsiaalseks, peab ta sellest teist poolt kirjalikult teavitama.
	5. Punktis 10.3 nimetatud konfidentsiaalsuskohustus kehtib ka pärast lepingu lõppemist kümne (10) aasta jooksul, välja arvatud juhul, kui pool nõustub vabastama teise poole tema konfidentsiaalsuskohustusest varem.
7. **KONTAKTISIKUD**

Poolte kontaktisikud lepingu sisulisel täitmisel on:

**Valdaja: Kasutaja:**

Martin Tubalkain Merle Laurimäe

Telefon: +372 5981 7141 Telefon: (+372) 551 1433

E-post: info@transpordiamet.ee E-post: merle.laurimae@julianus.ee

1. **POOLTE REKVISIIDID**

**Valdaja: Kasutaja:**

Transpordiamet Julianus Inkasso OÜ

Reg.nr.: 70001490 Reg.nr.: 10686553

Valge 4/1 Toompuiestee 35

11413 Tallinn 10149 Tallinn

Telefon: (+372) 620 1200 Telefon: (+372) 681 4400

E-post: info@transpordiamet.ee E-post: inkasso@julianus.ee

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(*allkirjastatud digitaalselt) (allkirjastatud digitaalselt)

**Liiklusregistri andmetele juurdepääsu lepingu lisa 1**

**Andmete loetelu**

1. Kasutajale võimaldatakse juurdepääs järgmistele liiklusregistri andmetele:

**Teenuse nimi: soidukParkimine.v1**

**Sisend:**

1. sõiduki registreerimismärgi number;
2. parkimistingimuste rikkumise aeg.

**Väljund:**

1. sõiduki omaniku või vastutava kasutaja isiku- või registrikood;
2. juhul, kui sõiduki staatus liiklusregistris on „Võõrandatud“, tagastatakse vastus „Andmeid ei tulnud“.

**Liiklusregistri andmetele juurdepääsu lepingu lisa 2**

**Isikuandmete töötlemine**

1. Lepingu täitmisega seotud isikuandmete töötlemisel tuleb rakendada asjakohaseid tehnilisi ja korralduslikke meetmeid sellisel viisil, et töötlemine vastab IKÜM-is ja
IKS-is sätestatud nõuetele (edaspidi koos **isikuandmete õigusaktid**).
2. Kasutajal on keelatud kaasata teist kasutajat ilma valdaja eelneva kirjaliku loata, välja arvatud isikud, kes esindavad kasutajat kohtumenetluses parkimisega seotud nõude ulatuses ja mis on fikseeritud kasutaja esindaja kliendilepingus või tuleneb seadusest.
3. Lepingu alusel töödeldakse järgmiseid isikuandmeid:
	1. sõiduki füüsilisest isikust omaniku isikukoodi;
	2. sõiduki füüsilisest isikust vastutava kasutaja isikukoodi;
	3. juriidilisest isikust omaniku või vastutava kasutaja esindaja füüsilise isiku isikukoodi.
4. Lepingu alusel töödeldakse isikuandmeid parkimistingimuste rikkumise juhtumiga seonduva sissenõutavaks muutunud nõude esitamisega sõiduki füüsilisest isikust omanikule või vastutavale kasutajale.
5. Lepingu alusel edastatakse isikuandmete päring ja vastus infosüsteemide andmevahetuskihi (X-tee) kaudu.
6. Lepingu alusel töödeldakse isikuandmeid üksnes lepingu kehtivuse ajal. Pärast lepingu lõppemist võib lepingu alusel saadud isikuandmeid töödelda üksnes lepingu kehtivuse ajal esitatud parkimistingimuste rikkumise juhtumiga seotud sissenõutavaks muutunud nõudega seonduvalt või muul käesolevas lepingus ning seaduses sätestatud juhul.
7. Kasutaja on lisaks isikuandmete õigusaktides sätestatule kohustatud:
	1. töötlema isikuandmeid vajaliku hoolsusega ja ainult ulatuses, mis on vajalik lepingus kokkulepitud teenuse osutamiseks;
	2. töötlema isikuandmeid ainult valdaja dokumenteeritud juhiste alusel;
	3. hoidma lepingu täitmisel teatavaks saanud isikuandmeid konfidentsiaalsena;
	4. täitma andmeturbe seaduslikke nõudeid ja rakendama andmete kaitseks piisavaid ning kaasaegseid kaitsemeetmeid;
	5. aitama valdajal täita kohustusi seoses andmesubjektide esitatud taotlustega;
	6. aitama valdajal täita IKÜM artiklites 32-36 sätestatud kohustusi, võttes arvesse isikuandmete töötlemise laadi ja kasutajale kättesaadavat teavet;
	7. kustutama pärast leppetrahvi nõude tasumist kõik lepingu alusel saadud isikuandmed ja olemasolevad koopiad, välja arvatud juhul, kui seaduses või lepingus on sätestatud teisiti;
	8. tegema valdajale kättesaadavaks kogu teabe, mis on vajalik IKÜM artiklis 28 sätestatud kohustuste täitmise tõendamiseks, ning võimaldama valdajal või tema poolt volitatud muul audiitoril teha auditeid, sealhulgas kontrolle, ja panustama sellesse.

**Liiklusregistri andmetele juurdepääsu lepingu lisa 3**

**Nõuded ettevõtetele**

1. Liiklusregistri andmetele juurdepääsu leping sõlmitakse ettevõtetega, mis pakuvad parkimisteenust või inkassoteenuseid.
2. Ettevõtetel peavad olema täidetud järgmised tingimused:
* GPS märgise ja ajatempliga fotod elektroonilises parkimise infosüsteemis;
* ametile ligipääsu võimaldamine elektroonilisse parkimise infosüsteemi või elektroonilisele keskkonnale, mille kaudu on ametil võimalik tutvuda registriandmete väljastamise aluseks olevate leppetrahvinõuetega;
* andmekaitsespetsialisti olemasolu;
* privaatsuspoliitika olemasolu;
* isikuandmete töötlemise toimingu register.
1. Parkimisteenust pakkuval ettevõttel või ettevõttel, kellelt inkassoteenuseid pakkuv ettevõte on nõuded ostnud, peab lisaks punktis 2 märgitud tingimustele olema täidetud:
	* korrektsete parkimistingimustega (sh leppetrahvinõude suurus jm) liiklus- ja teavitusmärgid parklas hästi nähtaval kohal.
2. Ettevõttel peavad registrisse sõiduki omaniku/vastutava kasutaja andmete kohta taotluse esitamiseks olema täidetud järgmised eeldused:
* parkimise korraldaja ja sõiduki omaniku või vastutava kasutaja vahel on sõlmitud parkimisleping;
* lepinguga on kokkulepitud leppetrahvinõudes;
* lepingut on rikutud ja parkimise korraldaja on rikkumise järgselt esitanud leppetrahvinõude;
* leppetrahvinõue on täitmata;
* leppetrahvinõue ei ole aegunud.